Bespreking:Neo-Nazisme - Wikipedia
Hierdie bladsy is 'n besprekingsbladsy waar verbeteringe tot die Neo-Nazisme-artikel bespreek word.
Is Jode werklik nog die "hoofvyande" van Neo-Nazi's, soos in die artikel beweer is? Ek kon verskeie kere gesprekke met NPD-aanhangers voer. Die meeste van hulle is eerder gekant teen Islamisering en Moslemimmigrasie, en ek sou hulle ook nie noodwendig as gewelddadig beskryf nie (hulle is blykbaar wél van voorneme om alle Duitssprekendes in 'n gemeenskaplike staat te verenig - sekerlik nie realisties aangesien Oostenrykers en Suid-Tirolers nie noodwendig daarvan sal hou nie... om nie eers van Alemanniese Switsers te praat nie ;) ). Nasionalisme is waarskynlik die enigste ideaal wat alle verregse groeperings saamsnoer. Voyageur (kontak) 22:11, 24 Maart 2019 (UTC)
Dit hang van die land af. Vandag is dit veral Moslems weens beweerde "Islamisering" van die hele Europa en Noord-Amerika. (Die Ou Nazis het eerder Antisemitiese Propaganda in Arabiese lande uitgesaai en hulle as bondgenote probeer wen.) Maar ook Afrikane as gevolg van nuwe migrasies is hul "hoofvyande". Almal wat nie "wit genoeg" is nie. Verhoudings tussen wit en swart is vir Neo-Nazi's nog steeds "rasseskande". Ander groeperings verkies "Odin bo Jesus". Sommige verpes "Brussel" blykbaar meer as Jode.
Luister maar na ou aansprake van Holger Apfel en Udo Voigt. Hul woorde is geweldadig genoeg. Dit is die volgelinge wat gewelddadig is en hul woorde in dade omskep.
Noord-Amerikaanse Neo-Nazi's verpes eerder Latinos's en Afrikane wat volgens hul aanskouing nie in die VSA hoort nie. Die KKK is die bekendste groepering. Groete. -- SpesBona 22:49, 24 Maart 2019 (UTC)
Ek onthou dat David Duke, een van die bekendste vorige KKK-leiers, in 1979 sy National Association for the Advancement of White People (NAAWP) - as blanke teenstuk tot die NAACP - gevestig het. Die gesiene Duitse nuustydskrif Der Spiegel het met dié smart guy êrens buite of in Metairie, LA selfs 'n lang onderhoud gevoer. Voyageur (kontak) 23:37, 26 Maart 2019 (UTC)
Duitsland se Neo-Nazi's[wysig bron]
Die artikel lui tans "Duitse Neo-Nazi's is meer gekant teen ongewenste immigrasie van nie-Europeërs en multi-kulturele samelewings." Die NPD as vriend van Pole, Roemene en Bulgare? Albanië, Bosnië-Herzegowina en Kosovo is mos ook in Europa. Maar interessant genoeg werk Neo-Nazi's wêreldwyd saam. Blykbaar geld "rassegrense" nie vir bondgenote nie... Der Feind deines Feindes ist dein Freund. -- Groete. -- SpesBona 22:49, 24 Maart 2019 (UTC)
Daar is ook Poolse Neo-Nazi's wat soms - weens die gebrek aan swartes en moslems - op Duitsers en Russe "fokus". Nie-Europese buitelanders is maklik herkenbaar, Pole verskil hoegenaamd nie van Duitsers nie en hulle word ook nie verbind met enige negatiewe verskynsel van massaimmigrasie nie.
Die interessante feit is - die meeste kenmerke van Neo-Nazi's word ook deur militante moslems en ander nie-Europese buitelanders gedeel. Soos ek verstaan, is NPD-aanhangers gekant teen immigrasie en pleit vir die skepping van werksgeleenthede in die betrokke lande. Voyageur (kontak) 22:57, 24 Maart 2019 (UTC)
Pole word nie weens beweerde massamigrasie verpes nie, maar weens hul veronderstelde kriminaliteit, veral hier in Oos-Duitsland naby die Poolse grens. Verkiesingsplakkate toon dikwels daai vooroordele. Maar Pole word ook aangerand toe hulle Neo-Nazi's teëkom, omdat hulle nie Duitsers is nie. Groete. -- SpesBona 23:10, 24 Maart 2019 (UTC)
Ontsluit van "https://af.wikipedia.org/w/index.php?title=Bespreking:Neo-Nazisme&oldid=1966734"
Die bladsy is laas op 26 Maart 2019 om 23:37 bygewerk.